cyanic-selkie/wikianc huggingface dataset:
High and tight
Τρόπος
Στις ΗΠΑ, για να γίνει αυτό το κούρεμα, πολλές φορές ο κουρέας ή η κομμώτρια βάζει το χέρι του με τα δάχτυλα μπροστά στο κεφάλι του πελάτη που θέλει αυτό το κούρεμα και αφαιρεί με την κουρευτική μηχανή χωρίς "προστατευτική σκάλα" ή με νούμερο "1" σκάλα όλα τα μαλλιά εκτός από αυτά που είναι κάτω από την παλάμη του. Στη συνέχεια κόβει τα μαλλιά στις άκρες του κεφαλιού. Το εν λόγω κούρεμα δεν είναι ταιριαστό σε όλους, ειδικά την πρώτη φορά. .
Ιστορικό
Το κούρεμα αυτό στους μη στρατιωτικούς ξεκίνησε τη δεκαετία του ' 80 ως μόδα που λάνσαραν οι Αφροαμερικανοί. Στη συνέχεια επεκτάθηκε και στους λευκούς και στις άλλες φυλές και διαδόθηκε στην Ευρώπη, ιδίως από αθλητές και καλλιτέχνες. Στην Ελλάδα, η σχέση της κόμμωσης με τους Αμερικανούς πεζοναύτες έκανε μερικούς να το αποκαλούν και πεζοναυτικό κούρεμα.
Παραπομπές
Κατηγορία:Κομμώσεις Κατηγορία:Στρατιωτική καθημερινότητα
Φερδινάνδος Α΄ της Νεαπόλεως
Ο Φερδινάνδος Α΄ (Fernando I de Nápoles, 2 Ιουνίου 1423 - 25 Ιανουαρίου 1494) ήταν βασιλιάς της Νεαπόλεως από το 1458 έως το 1494. Ανήκε στον Οίκο της Τραστάμαρα, κλάδου του Οίκου της Ιβρέας. Ήταν νόθος υιός του Αλφόνσου Ε' βασιλιά της Αραγωνίας, Σικελίας και Νεαπόλεως και της εκτός γάμου σχέσης του με τη Τζιραλντόνα Καρλίνο.
Βιογραφία
Για να τον εξασφαλίσει ο πατέρας του τον νύμφευσε με την Ισαβέλλα του Κιαρομόντε, κόρη του Βαρθολομαίου-Τριστάνου κόμη του Κοπερτίνο. Η Ισαβέλλα θα κληρονομούσε τον θείο της Τζιοβάννι-Αντώνιο ντελ Μπάλτσο-Ορσίνι πρίγκιπα του Τάραντα και άλλα σημαντικά φέουδα στη Β. Ιταλία. Σύμφωνα με τη θέληση του πατέρα του, του οποίου ο αδελφός Ιωάννης Β' τον διαδέχθηκε στην Αραγονία και Σικελία, ο νόθος Φερδινάνδος τον διαδέχθηκε στη Νάπολη, στα 35 έτη του. Αν και ο πάπας Κάλλιστος Γ', τυπικά ο επικυρίαρχος του βασιλείου, δεν τον αναγνώρισε, λίγες ημέρες μετά ο νέος πάπας Πίος Β' αναγνώρισε δημόσια τον τίτλο του.
Το 1459 οι βαρώνοι εξεγέρθηκαν εναντίον του, μάλιστα ο Τζιοβάννι-Αντώνιο ήταν από τους αρχηγούς. Πρόσφεραν το στέμμα στον υιό του διεκδικητή της Νεαπόλεως Ρενέ Α΄ της Νεαπόλεως, τον Ιωάννη, που ήρθε με Γενουατικό στόλο και κατέλαβε τη Νόκερα και άλλες πόλεις το 1460. Στη μάχη στις εκβολές του Σάρνο ποταμού, Β. του Βεζούβιου, ο Φερδινάνδος Α' νικήθηκε και θα αιχμαλωτιζόταν αν δεν δραπέτευε με 20 μόνο άνδρες. Η βοήθεια του πάπα και του δούκα του Μιλάνου έφθασε μετά την ήττα και νικήθηκε και αυτή.
Οικογένεια
Νυμφεύτηκε πρώτα το 1444 την Ισαβέλλα του Κλερμόν (ιταλ.: του Κιαρομόντε), κόρη του Τριστάν του Κλερμόν και της κόμισσας του Κοπερτίνο. Είχαν τέκνα:
Όταν η Ισαβέλλα απεβίωσε το 1465, ο Φερδινάνδος Α΄ νυμφεύτηκε τη δεύτερη σύζυγό του το 1476, την Ιωάννα των Τραστάμαρα, κόρη του Ιωάννη Β΄ βασιλιά της Αραγωνίας. Είχε τέκνα:
Από την παλλακίδα του Ντιάνα Γκουαρντάτο, ευγενή της Νεαπόλεως, είχε τέκνα:
Από την παλλακίδα του Ευλαλία Ραβινιάνο:
Από την παλλακίδα του Τζοβάνα Καρακιόλο είχε τέκνα:
Ο Διάβολος Φοράει Prada
Ο Διάβολος Φοράει Prada (αγγλικά: The Devil Wears Prada) είναι αμερικανική κωμωδία παραγωγής 2006 σε σκηνοθεσία Ντέιβιντ Φράνκελ. Είναι ελαφρώς βασισμένη στο ομότιτλο βιβλίο της Λόρεν Γουεϊσμπέργκερ. Πρωταγωνιστεί η Αν Χάθαγουεϊ στο ρόλο της Άντρια Σακς, μίας προσφάτως απόφοιτης κολεγίου, η οποία πηγαίνει στη Νέα Υόρκη και πιάνει δουλειά ως βοηθός της δυναμικής και απαιτητικής διευθύντριας ενός περιοδικού μόδας Μιράντα Πρίστλεϊ, την οποία υποδύεται η Μέριλ Στριπ. Στην ταινία επίσης συμμετέχουν οι Έμιλι Μπλαντ και Στάνλεϊ Τούτσι.
Φερδινάνδος Α΄ της Νεαπόλεως
Πηγές
Κατηγορία:Βασιλείς της Νεαπόλεως Κατηγορία:Δούκες της Καλαβρίας Κατηγορία:Οίκος της Τραστάμαρα
Ο Διάβολος Φοράει Prada
Η ερμηνεία της Στριπ απέσπασε διθυραμβικές κριτικές και έλαβε πολλές υποψηφιότητες, μεταξύ των οποίων Όσκαρ και Χρυσή Σφαίρα Α΄ Γυναικείου Ρόλου. Η αποδοχή της ταινίας από τους κριτικούς ήταν πιο μετριασμένη αλλά αυτό δεν την εμπόδισε να γίνει μεγάλη εισπρακτική επιτυχία, αποφέροντας 326,7 εκατομμύρια δολάρια παγκοσμίως. Αποτελεί τη δεύτερη μεγαλύτερη εισπρακτική επιτυχία στην καριέρα της Στριπ, πίσω από το Mamma Mia! Η Ταινία (Mamma Mia!) και την πέμπτη στην καριέρα της Χάθαγουεϊ, πίσω από τις ταινίες Ο Σκοτεινός Ιππότης: Η Επιστροφή (The Dark Knight Rises), Η Αλίκη στη Χώρα των Θαυμάτων (Alice in Wonderland), Οι Άθλιοι (Les Misérables) και Rio.
Πλοκή
Η Άντρια Σακς είναι μια προσφάτως απόφοιτη κολεγίου, της οποίας το μεγαλύτερο όνειρο είναι να γίνει δημοσιογράφος. Η Άντρια πιάνει δουλειά σε ένα από τα μεγαλύτερα περιοδικά μόδας. Αλλά εκεί δεν θα αναπτύσσει το ταλέντο της στο γράψιμο αλλά το ταλέντο της ως βοηθός της διευθύντριας του περιοδικού, Μιράντα Πρίστλεϊ. Το πρόβλημα είναι ότι η Μιράντα είναι μια σκληρή, δύσκολη και απαιτητική γυναίκα, που κάνει τη ζωή της Άντρια κόλαση. Η κατάσταση θα γίνει ακόμα χειρότερη με την εξωτερική της εμφάνιση. Η Άντρια θα πρέπει να αλλάξει το στιλ της ώστε να κερδίσει την αποδοχή του αφεντικού της αλλά και των συναδέρφων της, κυρίως της Έμιλι. Παρά τα αρνητικά, η Άντρια θα δει την όλη εμπειρία ως πρόκληση και γρήγορα θα αλλάξει τα ρούχα της και την εικόνα της με τη βοήθεια του Νάιτζελ, του καλλιτεχνικού διευθυντή του περιοδικού. Η δουλειά όμως συνεχίζει να είναι απαιτητική, εξαιτίας του εργατικού ρυθμού της Μιράντα και των σχεδόν ακατόρθωτων καθηκόντων, τα οποία αφήνουν την Άντρια χωρίς προσωπική ζωή, αγόρι, οικογένεια και φίλους.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 2006 Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες με θέμα τη γυναίκα Κατηγορία:Ταινίες παραγωγής Dune Entertainment Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στο Παρίσι Κατηγορία:Ταινίες τοποθετημένες στην Νέα Υόρκη (πολιτεία) Κατηγορία:Ταινίες για τη μόδα Κατηγορία:Ταινίες με μουσική σύνθεση Θίοντορ Σαπίρο
Ανταναναρίβο
right|thumb|230px|Η Ανταναναρίβο Το Ανταναναρίβο ή Ταναναρίβη είναι η πρωτεύουσα της Μαδαγασκάρης με πληθυσμό 1.403.449 κατ. (απογραφή 2001) και βρίσκεται στην Επαρχία Ανταναναρίβο και στην Αναλαμάνγκα. Είναι γνωστή ως "Τανά", για συντομία. Βρίσκεται στο κέντρο περίπου του νησιού, 90 μόλις χλμ. από την ανατολική ακτή και το όνομά της σημαίνει πόλη των χιλίων. Οι γεωγραφικές συντεταγμένες της είναι 18°53'23.72"Ν και 47°30'35.99"Α. . Αποτελεί το εμπορικό και διοικητικό κέντρο της αφρικανικής χώρας. Ευρίσκεται δυτικά της πόλης Τοαμασίνα, σημαντικού λιμανιού στο νησί, με το οποίο συνδέεται σιδηροδρομικώς. Τρόφιμα, τσιγάρα και υφάσματα αποτελούν τα κυριότερα είδη στην πόλη. Το Εθνικό Πάρκο στη Μανταντία βρίσκεται περίπου 120 χλμ. από την πρωτεύουσα.
Γεωγραφία
thumb|right|250px|Άποψη της πόλης
Η Ανταναναρίβο βρίσκεται κεντρικά της Μαδαγασκάρης, ανατολικά της Ανταναναρίβο και νότια της Αναλαμάνγκα, 145 χλμ. μακριά από την ακτή.
Ιστορία
Αρχικά και μέχρι τη δεκαετία του 1860, σχεδόν όλα τα σπίτια ήταν ξύλινα. Στη συνέχεια όμως άρχισαν να χτίζονται νέα κτήρια με ανθεκτικότερα υλικά.
Η σημερινή πόλη
Μετά την κατάληψή της από τους Γάλλους το 1895 αποτέλεσε τμήμα προτεκτοράτου. Τότε κατασκευάστηκαν δρόμοι, σχολεία, μέγαρα, πάρκα και άλλα σημαντικά κτήρια, ώστε σήμερα η πόλη έχει εξαιρετική ρυμοτομία. Η πόλη είναι έδρα Πανεπιστημίου και γαλλικού κολεγίου.
Εξωτερικοί σύνδεσμοι
Ανταναναριβο  Κατηγορία:Πρωτεύουσες της Αφρικής
Γοργόνιο (αστερισμός)
Γοργόνιο ήταν η ελληνική ονομασία του μικρού αστερισμού της κεφαλής της Μέδουσας, παρά τον αστερισμό του Περσέα. Αναφέρεται από τους αστρονόμους Πτολεμαίο και Χρυσοκόκκη.
Σήμερα λογίζεται και αναφέρεται ως ένας αστέρας, ο αστέρας "β" του αστερισμού του Περσέα ή και αποκαλούμενου "Αλγκόλ" (κατά ομώνυμο φαινόμενο).
Κατηγορία:Πρώην αστερισμοί
Welcome to Sky Valley
Welcome to Sky Valley είναι ο τίτλος του τρίτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 28 Ιουνίου του 1994 μέσω της δισκογραφικής εταιρείας Elektra Records.
Οι ηχογραφήσεις του δίσκου πραγματοποιήθηκαν μέσα στο 1993 με παραγωγό τον Κρις Γκος και η κυκλοφορία του ήταν προγραμματισμένη για τις αρχές του 1994 μέσω της δισκογραφικής εταιρείας "Chameleon", αλλά στις 11 Νοεμβρίου του 1993 η εν λόγω εταιρεία διέκοψε την λειτουργία της. Τελικά, την κυκλοφορία ανέλαβε η "Elektra", προγραμματίζοντας την για τον Μάρτιο του ίδιου έτους, αλλά μία νέα αναβολή οδήγησε τελικά το άλμπουμ στα ράφια των δισκοπωλείων στα τέλη Ιουνίου του 1994.
Αυτός υπήρξε ο πρώτος δίσκος του μπασίστα Νικ Ολιβέρι με τους Kyuss, ο οποίος είχε αντικαταστήσει τον Σκοτ Ρίντερ το 1992. Στα κομμάτια του συμπεριλήφθηκε το "Ν.Ο." των Across the River, με γκεστ συμμετοχή του κιθαρίστα Μάριο Λάλλι.
Το "Welcome to Sky Valley" κατατάχθηκε στην 25η θέση των καλύτερων stoner άλμπουμ από το περιοδικό Rolling Stone, το Consequence of Sound το τοποθέτησε τέταρτο στην δική του λίστα και το "Metal Storm" στην πρώτη θέση της λίστας με τα εκατό καλύτερα stoner metal άλμπουμ.
Μέλη των Kyuss
Η σύνθεση του συγκροτήματος κατά την ηχογράφηση του "Welcome to Sky Valley" είχε την εξής μορφή:
Πηγές
Κατηγορία:Δισκογραφία των Kyuss Κατηγορία:Άλμπουμ του 1994
Πολιτεία Βα
Η πολιτεία Βα (Βα: Mēng Vax ή Meung Va, κινεζικά: 佤邦, Wǎ Bāng, Βιρμανικά: ဝပြည်နယ်) είναι αυτόνομη περιοχή του κράτους της Μιανμάρ (πρώην Βιρμανία ή Μπούρμα). Είναι αναγνωρισμένη de facto ως αυτόνομη περιοχή από την υπόλοιπη χώρα και έχει δικό της πολιτικό σύστημα, διοικητικά όργανα και στρατό. Παρόλα αυτά, η «Πολιτεία Βα» αναγνωρίζει την επικυριαρχία της κυβέρνησης της Βιρμανίας στην περιοχή της, αναγνώριση που προέκυψε λόγω της συμφωνίας για αυτονομία, με την κυβέρνηση της χώρας.
Η αυτονομία της περιοχής αναγνωρίστηκε και συνταγματικά, στο Σύνταγμα του 2008, το οποίο επικύρωσε την αυτονομία της περιοχής ως οντότητας υπαγόμενης στη Πολιτεία του Σαν (Shan state). Η πρωτεύουσά του είναι το Πανγκχάμ (邦康, Bāngkāng, παλαιότερα γνωστή ως Πανγκσάνγκ, 邦桑). Το όνομα Βα προέρχεται από την εθνοτική ομάδα Βα, που μιλούν μια γλώσσα στην Αυστροασιατική οικογένεια γλωσσών.
Η Πολιτεία Βα έχει σοσιαλιστικό τρόπο διακυβέρνησης και μονοκομματικό πολιτικό σύστημα. Την εξουσία κατέχει το «Ενωμένο Κόμμα του Βα» (United Wa State Party) από το 1989.
Πολιτική και κοινωνία
Η Πολιτεία Βα διαιρείται σε βόρειες και νότιες περιοχές, που χωρίζονται μεταξύ τους. Η νότια περιοχή συνορεύει με την Ταϊλάνδη και έχει έκταση 13.000 τ.χλμ. Κατοικείται από 200.000 άτομα. Η πολιτεία ελέγχει έκταση 17.000 τ.χλμ. Οι πολιτικοί ηγέτες της πολιτείας Βα είναι κυρίως Βα. Η κυβέρνηση της πολιτείας Βα μιμείται πολλά από τα πολιτικά χαρακτηριστικά της κυβέρνησης της Κίνας, έχοντας Κεντρική Επιτροπή και ένα κεντρικό κόμμα, το Ενωμένο Κόμμα της Πολιτείας Βα. Ενώ η πολιτεία Βα είναι εκ των πραγμάτων εξαιρετικά αυτόνομη από τον έλεγχο της κεντρικής κυβέρνησης της Μιανμάρ η σχέση τους βασίζεται στην ειρηνική συνύπαρξη και την αναγνώριση της κυριαρχίας της κεντρικής κυβέρνησης από τη πολιτεία Βα
Η γλώσσα εργασίας της τοπικής κυβέρνησης είναι τα Κινέζικα. Οι κάτοικοι ομιλούν κυρίως Βα και νοτιοδυτικά μανδαρινικά. Οι τηλεοπτικές εκπομπές στην πολιτεία μεταδίδονται στα Βα και Κινέζικα. Νόμισμα είναι το ρενμίνμπο. Η China Mobile παρέχει κάλυψη υπηρεσιών τηλεφωνίας σε τμήματα της πολιτείας Βα.
Γεωγραφία και οικονομία
δεξιά|μικρογραφία|473x473εσ|Χάρτης της πολιτείας Βα Η περιοχή είναι κυρίως ορεινή, με βαθιές κοιλάδες. Το χαμηλότερο υψόμετρο στην περιοχή είναι γύρω στα 600 μέτρα πάνω από το επίπεδο της θάλασσας, με τα υψηλότερα βουνά να έχουν υψόμετρο πάνω από 3000 μέτρα. Αρχικά η πολιτεία Βα εξαρτούνταν σε μεγάλο βαθμό από την παραγωγή οπίου. Με Κινεζική βοήθεια, υπάρχει μια κίνηση προς καλλιέργειες καουτσούκ και φυτείες τσαγιού. Η πολιτεία Βα καλλιεργεί και 220.000 στρέμματα από καουτσούκ. Λόγω της επανεγκατάστασης κατοίκων από τις ορεινές περιοχές εύφορες κοιλάδες, υπάρχουν επίσης καλλιέργειες ρυζιού, καλαμποκιών και λαχανικών. Δεκάδες πέθαναν κατά τη διάρκεια της επανεγκατάστασης, λόγω ασθενειών και ατυχημάτων στο δρόμο. Η πολιτεία Βα είναι οικονομικά εξαρτημένη από την Κίνα, η οποία την υποστηρίζει οικονομικά και παρέχει στρατιωτική και μη στρατιωτική βοήθεια και όπλα. Διαθέτει σύνορα με την Κίνα ύψους 130 χλμ.
Παράνομο εμπόριο ναρκωτικών
Χρησιμοποιώντας 30.000 άτομα προσωπικό, ο Ηνωμένος Στρατός της Πολιτείας Βα είναι η μεγαλύτερη οργάνωση διακίνησης ναρκωτικών στη Νοτιοανατολική Ασία. Ήταν κάποτε σύμμαχος με το Κομμουνιστικό Κόμμα της Βιρμανίας (με 4.000 στρατιώτες). Ο στρατός καλλιεργεί μεγάλες εκτάσεις γης με όπιο, το οποίο αργότερα μετατρέπεται σε ηρωίνη. Η διακίνηση μεθαμφεταμίνης είναι επίσης σημαντική για την οικονομία της πολιτείας Βα. Τα χρήματα από το όπιο χρησιμοποιούνται για τα όπλα. Αν και η κυβέρνηση της Βιρμανίας έχει αρχίσει να παίρνει μέτρα για να μειώσει την παραγωγή αυτών των φαρμάκων, είναι δύσκολο έργο, λόγω της διαφθοράς σε υψηλά επίπεδα της κυβέρνησης και την έλλειψη υποδομών για την εκτέλεση των πράξεων. Το 2005, η πολιτεία Βα ανακηρύχθηκε ως ζώνη ελεύθερη από τα ναρκωτικά, όπου η καλλιέργεια του οπίου ήταν απαγορευμένη.
Μια παρουσίαση του BBC που προβλήθηκε στις 19 Νοεμβρίου 2016 έδειξε την καύση της μεθαμφεταμίνης, καθώς και ακμάζων παράνομο εμπόριο ζώων.
Παραπομπές
<references group="" responsive="0">
Δημόσια Βιβλιοθήκη Αργοστολίου
Η Κοργιαλένειος Βιβλιοθήκη Αργοστολίου ή Δημόσια Βιβλιοθήκη Αργοστολίου είναι ελληνική δημόσια βιβλιοθήκη. Η βιβλιοθήκη συστεγάζεται με το Κοργιαλένειο Ιστορικό και Λαογραφικό Μουσείο Αργοστολίου.
Ιστορική αναδρομή
Η Κοργιαλένειος Βιβλιοθήκη Αργοστολίου ιδρύθηκε το 1924, έπειτα από τη διαθήκη του Μαρίνου Κοργιαλένιου, που πήρε και το όνομα του, ο οποίος είχε αφήσει 4.000 λίρες για την ανέγερση της βιβλιοθήκης, 1.000 λίρες για την αγορά βιβλίων και 5.000 για τη συντήρηση της. Εποπτεύεται από το Υπουργείο Εθνικής Παιδείας και Θρησκευμάτων με κύριο σκοπό την πληροφοριακή εξυπηρέτηση όποιου επισκέπτεται την βιβλιοθήκη για τη χρήση των υπηρεσιών, των πηγών πληροφόρησης και των συλλογών που διαθέτει και παράλληλα, η προώθηση της έρευνας και η πολιτιστική και πνευματική ανάπτυξη των κατοίκων του τόπου. Μαζί με το Κοργιαλένειο Λαογραφικό Μουσείο και τις συστεγαζόμενες αρχειακές συλλογές του νομού Κεφαλληνίας φέρονται ότι «αποτελούν ένα σημαντικό πόλο επιστημονικής και πνευματικής δραστηριότητας με διεθνή εμβέλεια».
Ξεκίνησε τη λειτουργία της το 1925, ενώ το 1926 με απόφαση του Υπουργείου Παιδείας συγχωνεύθηκε με την παλαιότερη Δημόσια Βιβλιοθήκη, η οποία λειτουργούσε στο Αργοστόλι από το 1887. Οι σεισμοί του 1953 κατέστρεψαν το κτίριο, όμως το βιβλιακό υλικό περισώθηκε και μεταφέρθηκε στα γιουγκοσλαβικά "τολ" που είχαν στηθεί πρόχειρα στην πόλη και κατόπιν στο κτίριο του Χαροκοπείου Ιδρύματος. Με την πάροδο του χρόνου, η βιβλιοθήκη εμπλουτίστηκε με υλικό και μηχανήματα από δωρεές φορέων αλλά και του Ελληνικού Κράτους και στελεχώθηκε με εξειδικευμένο προσωπικό. Η συλλογή της αρχικά συγκροτήθηκε από τη συλλογή των βιβλίων του Κοργιαλένιου και από τα βιβλία της παλαιάς βιβλιοθήκης.
Το Κοργιαλένειο Ίδρυμα και κατ επέκταση η βιβλιοθήκη έχασε μέρος των κεφαλαίων που του κληροδοτήθηκαν με τον αναγκαστικό Νόμο 1069/1938, ενώ με τον Νόμο 18/1944 έχασε και τις τραπεζικές του καταθέσεις. Στους νεότερους χρόνους μετά τους σεισμούς του 1953, ένα μεγάλο τμήμα από τα εναπομείναντα κεφάλαια φαίνεται πως δαπανήθηκαν για την ανοικοδόμηση του νυν κτιρίου αποσταθεροποιώντας πλήρως την οικονομική κατάσταση του Ιδρύματος. Σήμερα, τόσο το μουσείο, όσο και η βιβλιοθήκη εξαρτώνται από τις κρατικές επιχορηγήσεις, γεγονός που κατά καιρούς προβλημάτισε την εύρυθμη λειτουργία της. Στις 15 Ιανουαρίου 2017 με απόφαση του Κοργιαλένειου Διοικητικού Συμβουλίου και λόγω των συνεχιζόμενων οικονομικών προβλημάτων το ωράριο της βιβλιοθήκης μειώθηκε σε τρεις ώρες καθημερινώς. Ένα μήνα αργότερα μέλος του ΔΣ ανακοίνωσε ότι οι προσπάθειες του Κοργιαλένειου Ιδρύματος στην κατεύθυνση εξεύρεσης πόρων για τη συνέχιση της λειτουργίας της βιβλιοθήκης ήταν άκαρπες και αν δεν αλλάξει κάτι η βιβλιοθήκη θα πάψει να λειτουργεί.
Η βιβλιοθήκη σήμερα
Σήμερα αποτελείται από τεκμήρια που αφορούν όλο το φάσμα της ανθρώπινης γνώσης, επτανησιακή συλλογή με τεκμήρια που έχουν εκδοθεί στα Επτάνησα ή έχουν ως αντικείμενό τους τα Επτάνησα, επιστημονικές μελέτες και πρακτικά συνεδρίων σχετικά με τα Επτάνησα, λογοτεχνικά έργα και τουριστικούς οδηγούς που αφορούν τα νησιά, περιοδικές εκδόσεις που έχουν εκδοθεί ή εκδίδονται ή αφορούν τα Επτάνησα καθώς και οπτικοακουστικά μέσα με επτανησιακή θεματολογία. Το βιβλιακό υλικό της αποτελείται από περίπου 62.000 τόμους. Φέρεται πως είναι η τρίτη μεγαλύτερη βιβλιοθήκη σε εθνικό επίπεδο και διαθέτει πολλά, σπάνια κείμενα και χειρόγραφα που χρονολογούνται από το 1535 εντεύθεν. Είναι μία από τις βιβλιοθήκες-φορείς που παρέχουν, μέχρι σήμερα, ψηφιακό περιεχόμενο στην ψηφιακή βιβλιοθήκη για τον ευρωπαϊκό πολιτισμό Europeana.
Η ταξινόμηση του υλικού της έχει γίνει σύμφωνα με το Διεθνές Δεκαδικό Σύστημα Ταξινόμησης Dewey (DDC). Το σημαντικότερο τμήμα της συλλογής της και αυτό που παρουσιάζει το περισσότερο ενδιαφέρον είναι το Τοπικό Ιστορικό Αρχείο Κεφαλληνίας, το οποίο στεγάζεται στο ισόγειο της και αποτελεί πολιτιστική κληρονομιά για τον τόπο και την χώρα. Το συνολικό αρχείο επιμερίζεται στις ακόλουθες συλλογές:
Υπηρεσίες της βιβλιοθήκης
Η βιβλιοθήκη διαθέτει τις εξής υπηρεσίες για να καλύψει τις ανάγκες των μελών της:
Βιβλιογραφία
Κατηγορία:Νομός Κεφαλληνίας Κατηγορία:Βιβλιοθήκες στην Ελλάδα Κατηγορία:Αργοστόλι
Μπαράκ Ομπάμα
Ο Μπαράκ Χουσέιν Ομπάμα (αγγλικά: Barack Hussein Obama II, 4 Αυγούστου 1961), είναι Αμερικανός πολιτικός και δικηγόρος που υπηρέτησε ως 44ος Πρόεδρος των Ηνωμένων Πολιτειών από το 2009 έως το 2017. Είναι μέλος του Δημοκρατικού Κόμματος. Είναι ο πρώτος και ο μοναδικός μέχρι και σήμερα Αφροαμερικανός που υπηρέτησε ως πρόεδρος των Ηνωμένων Πολιτειών.
Εκλέχθηκε για πρώτη φορά στο προεδρικό αξίωμα, στις εκλογές της 4ης Νοεμβρίου του 2008, λαμβάνοντας 365 εκλέκτορες. Ορκίστηκε ως 44ος Πρόεδρος των Ηνωμένων Πολιτειών στις 20 Ιανουαρίου 2009 στο Καπιτώλιο των Ηνωμένων Πολιτειών. Επανεκλέχθηκε, για δεύτερη συνεχόμενη θητεία, στις εκλογές της 6ης Νοεμβρίου 2012.
Τον Οκτώβριο του 2009, έγινε ο τέταρτος Αμερικανός πρόεδρος που λαμβάνει Βραβείο Νόμπελ Ειρήνης, ενώ έχει ανακηρυχθεί δύο χρονιές (2008 και 2012) «Πρόσωπο της Χρονιάς» από το περιοδικό Time.
Βιογραφία
Γεννήθηκε στις 4 Αυγούστου 1961, στη Χονολουλού της Χαβάης, από Κενυάτη πατέρα και λευκή Αμερικανίδα μητέρα. Τα περισσότερα χρόνια της παιδικής του ηλικίας τα πέρασε στη Χονολουλού, ενώ από τα 6 του έως και τα 10 του χρόνια έζησε στην Τζακάρτα με τη μητέρα του και τον Ινδονήσιο πατριό του.
Σπούδασε Πολιτικές Επιστήμες και Διεθνείς Σχέσεις στο Πανεπιστήμιο Κολούμπια (1983) και Νομική στο Πανεπιστήμιο Χάρβαρντ (1991), ο Ομπάμα εργάστηκε μεταξύ άλλων ως λέκτορας πανεπιστημίου και δικηγόρος αρμόδιος για τα ανθρώπινα δικαιώματα.
Παντρεύτηκε την Μισέλ Ρόμπινσον, το 1992 και έχει 2 κόρες. Είναι συγγραφέας δύο βιβλίων που έγιναν μπεστ σέλερ. Το πρώτο είναι απομνημονεύματα της παιδικής του ηλικίας και τιτλοφορείται Dreams from My Father («Όνειρα Του Πατέρα Μου») και το άλλο λέγεται The Audacity of Hope (Η τόλμη της ελπίδας) στο οποίο παραθέτει την προσωπική του άποψη για την αμερικανική πολιτική σκηνή.
Πολιτειακή Γερουσία του Ιλινόι
Ο Ομπάμα, στις εκλογές του 1996, για την Πολιτειακή Γερουσία του Ιλινόι, εξελέγη Πολιτειακός Γερουσιαστής για την 13η περιφέρεια του Ιλινόι. Ανέλαβε καθήκοντα, στις 8 Ιανουαρίου 1997. Επανεξελέγη το 1998 και το 2002. Παρέμεινε στην θέση, έως τις 4 Νοεμβρίου 2004.
Υποψηφιότητα για την Βουλή των Αντιπροσώπων των ΗΠΑ
Η προσπάθειά του να εκλεγεί Μέλος της Βουλής των Αντιπροσώπων των ΗΠΑ για την 1η περιφέρεια του Ιλινόι, στις εκλογές του 2000 απέτυχε. Έτσι, τρία χρόνια μετά, ανακοίνωσε ότι θα διεκδικούσε το αξίωμα του Γερουσιαστή για το Ιλινόι.
Γερουσία των Ηνωμένων Πολιτειών
Στις εκλογές του 2004 για την Γερουσία των ΗΠΑ, ο Μπαράκ Ομπάμα, εξελέγη Γερουσιαστής των Ηνωμένων Πολιτειών για το Ιλινόι, με ποσοστό 70,0%, έναντι 27,0% του Ρεπουμπλικανού ανθυποψήφιού του, Άλαν Κέις. Ανέλαβε καθήκοντα, στις 3 Ιανουαρίου 2005. Παρέμεινε στο αξίωμα του Γερουσιαστή, έως τις 16 Νοεμβρίου 2008.
Πολιτικές θέσεις ως Γερουσιαστής
Ως μέλος της μειοψηφίας του Δημοκρατικού Κόμματος, κατά την 109η συνεδρίαση του Κογκρέσου, τάχθηκε υπέρ του ελέγχου στα συμβατικά όπλα και πραγματοποίησε επίσημα ταξίδια στην Ανατολική Ευρώπη, στη Μέση Ανατολή και στην Αφρική. Κατά το επόμενο (110ο) Κογκρέσο, ο Ομπάμα προώθησε νομοθεσία για τα λόμπι στις ΗΠΑ και την εκλογική απάτη, όπως επίσης για τη μείωση του φαινομένου της υπερθέρμανσης του πλανήτη και εναντίον της πυρηνικής τρομοκρατίας.
Το Φεβρουάριο του 2007 ανακοίνωσε επίσημα την πρόθεσή του να είναι υποψήφιος στις προεδρικές εκλογές του 2008. Έχει δώσει έμφαση στο να τερματίσει τον Πόλεμο στο Ιράκ ενώ παράλληλα να διατηρηθεί η ισχυρή στρατιωτική παρουσία της Αμερικής, όπως επίσης να φροντίσει για την ανεξάρτητη ενέργεια και την καθολική ιατροφαρμακευτική περίθαλψη.
Προεδρικές εκλογές 2008
thumb|right|200px|Ο Μπαράκ Ομπάμα κατά την προεκλογική του εκστρατεία
Το Φεβρουάριο του 2007 μιλώντας από το Σπρίνγκφιλντ του Ιλινόις, ο Ομπάμα ανακοίνωσε την υποψηφιότητά του για τις προεδρικές εκλογές του 2008.
Ο Ομπάμα και η κυριότερη αντίπαλός του στην κούρσα για το χρίσμα, Χίλαρι Κλίντον, αναδείχθηκαν ισόπαλοι στις 4 πρώτες προκριματικές εκλογές. Ο Ομπάμα κέρδισε στην Αϊόβα και στη Νότια Καρολίνα, ενώ η Κλίντον πήρε την πρωτιά στο Νιου Χάμσαϊρ και στη Νεβάδα. Μάλιστα, η νίκη του Ομπάμα στην Αϊόβα ενισχύθηκε και από το γεγονός ότι τον υποστήριξαν ψηφοφόροι ηλικίας κάτω των 30 ετών. Στις 12 Φεβρουαρίου του 2008 ο Αφροαμερικανός κέρδισε και στις 3 πολιτείες, δηλαδή στο Μέριλαντ, στη Βιρτζίνια και στην Ουάσιγκτον. Στις 19 Φεβρουαρίου του 2008 ο Ομπάμα κέρδισε στη γενέτειρά του, Χαβάη και στο Ουισκόνσιν. Στις 8 Μαρτίου του 2008 ο Αφροαμερικανός αναδείχθηκε νικητής και στο Ουαϊόμινγκ. Τρεις μέρες μετά, ο Ομπάμα κέρδισε και στο Μισισίπι.
thumb|left|150px|Ο Ομπάμα παίζοντας μπάσκετ με Αμερικανούς στρατιώτες στο στρατόπεδο Λεμονιέ, στο [[Τζιμπουτί.]]
Τους επόμενους μήνες ηττήθηκε σε έξι επί συνόλου 9 πολιτειών στις προκριματικές εκλογές. Τον Απρίλιο και το Μάιο του 2008 ο Ομπάμα κέρδισε στη Βόρεια Καρολίνα και στο Όρεγκον, μεταξύ άλλων, ενώ προηγούνταν σε εκλέκτορες σε σχέση με την Κλίντον. Στις 31 Μαΐου, η Εθνική Επιτροπή των Δημοκρατικών συμφώνησε σε ίση κατανομή των εκλεκτόρων (κατά το ήμισυ) για τους Ομπάμα και Κλίντον, αυξάνοντας τον αριθμό των αντιπροσώπων που χρειάζονταν για να κερδίσει κάποιος το χρίσμα. Ακόμα και μετά τη νίκη της Χίλαρι στις προκριματικές εκλογές του Πουέρτο Ρίκο, την 1η Ιουνίου ο Ομπάμα προηγούταν. Στις 3 Ιουνίου η Κλίντον κέρδισε στη Νότια Ντακότα και ο Ομπάμα στη Μοντάνα. Με καταμετρημένες όλες τις πολιτείες, ο Ομπάμα συμπλήρωσε τους 2.118 εκλέκτορες και έλαβε το χρίσμα του Δημοκρατικού Κόμματος για τις προεδρικές εκλογές. Έγινε έτσι ο πρώτος Αφροαμερικανός που έλαβε χρίσμα από μεγάλο πολιτικό κόμμα.
Επίσημα, το χρίσμα δόθηκε στον Ομπάμα κατά την Εθνική Συνδιάσκεψη των Δημοκρατικών, στις 27 Αυγούστου του 2008. Στη νικητήρια ομιλία του στη Μινεσότα, απέτινε φόρο τιμής στη Χίλαρι Κλίντον, η οποία αποδέχτηκε το ενδεχόμενο να είναι αντιπρόεδρός του. Στις 12 Ιουνίου του 2008 παραιτήθηκε ο σύμβουλος του Ομπάμα, Τζιμ Τζόνσον, αναφορικά με την εμπλοκή του σε σκάνδαλο.
Τον Αύγουστο του 2008 συνελήφθη στο Μαϊάμι ένας άνδρας που απειλούσε ότι θα σκότωνε τον Ομπάμα. Τον ίδιο μήνα συνελήφθησαν στο Ντένβερ του Κολοράντο τέσσερα άτομα που σχεδίαζαν να δολοφονήσουν τον Ομπάμα με καραμπίνα, στη διάρκεια της συνδιάσκεψης του Δημοκρατικού Κόμματος. Την υπόθεση μελέτησε το FBI. Τέλος, στις 2 Νοεμβρίου του 2008, η γιαγιά του Ομπάμα, Μαντελίν Ντούνχαμ, πέθανε από καρκίνο σε ηλικία 86 ετών. Ο ίδιος ο Ομπάμα έμαθε για το θάνατό της μία ημέρα πριν διεξαχθούν οι εκλογές.
Στις εκλογές που διεξήχθησαν στις 4 Νοεμβρίου 2008 έλαβε το 52,92% των ψήφων με 365 εκλέκτορες, έναντι 45,67% με 173 εκλέκτορες του Τζον ΜακΚέιν.
Πρόεδρος των ΗΠΑ
thumb|right|250px|Ο Μπαράκ Ομπάμα με τέσσερις πρώην προέδρους των ΗΠΑ. Από αριστερά προς τα δεξιά: [[Τζορτζ Μπους (πρεσβύτερος), Μπαράκ Ομπάμα, Τζορτζ Μπους (νεότερος), Μπιλ Κλίντον, Τζίμι Κάρτερ.]]
Ανακηρύχθηκε εκλεγμένος Πρόεδρος και ανέλαβε επισήμως καθήκοντα στις 20 Ιανουαρίου 2009, αφού έδωσε το νενομισμένο όρκο σε μια φαντασμαγορική τελετή ενώπιον πλήθους κόσμου. Μία ημέρα μετά, ο Ομπάμα ανέγνωσε ξανά τον όρκο, εξαιτίας ανακολουθίας σε μια από τις λέξεις στην επίσημη τελετή. Ο δικαστής Ρόμπερτς είχε κάνει λάθος σε μία λέξη.
Οικονομική πολιτική
Στις 17 Φεβρουαρίου του 2009 υπέγραψε νομοσχέδιο για τη χορήγηση οικονομικού πακέτου ύψους 787 δισ. δολαρίων για να αντιμετωπιστούν οι συνέπειες από την παγκόσμια οικονομική ύφεση.
Εξωτερική πολιτική
Ο νέος πρόεδρος υπέγραψε διάταγμα για το κλείσιμο των φυλακών στο Γκουαντανάμο εντός του επομένου χρόνου και διόρισε στις 22 Ιανουαρίου του 2009 νέο ειδικό απεσταλμένο των ΗΠΑ στη Μέση Ανατολή τον πρώην γερουσιαστή Τζορτζ Μίτσελ, ενώ ειδικό απεσταλμένο για το Αφγανιστάν και το Πακιστάν όρισε τον Ρίτσαρντ Χόλμπρουκ, πρώην πρεσβευτή των ΗΠΑ στον ΟΗΕ.
Στις 27 Φεβρουαρίου του 2009 ο Ομπάμα ανήγγειλε ότι οι στρατιωτικές επιχειρήσεις στο Ιράκ θα τερματιστούν σε διάστημα 18 μηνών. Το Μάρτιο του 2009 ανακοίνωσε την αύξηση των αμερικανικών δυνάμεων στο Αφγανιστάν σε 17.000.
Στις 9 Οκτωβρίου 2009 η Νορβηγική Επιτρoπή των Βραβείων Νόμπελ Ειρήνης αποφάσισε να απονείμει στον Μπαράκ Ομπάμα το Νόμπελ Ειρήνης για το 2009. Σύμφωνα με την επιτροπή, ο λόγος που ο Ομπάμα κέρδισε το βραβείο ήταν «το όραμά του και η δουλειά του για ένα κόσμο χωρίς πυρηνικά όπλα». Υπήρχαν όμως και αρκετοί που θεωρούσαν ότι είναι πολύ νωρίς για να δοθεί το βραβείο στον πρόεδρο των ΗΠΑ, καθώς ανέλαβε τα καθήκοντά του μόλις 9 μήνες πριν, τον Ιανουάριο. Ο Ομπάμα έγινε ο τρίτος εν ενεργεία πρόεδρος των ΗΠΑ, και τέταρτος συνολικά, που κέρδισε το βραβείο. Οι πρώτες αντιδράσεις ξένων προσωπικοτήτων ήταν θετικές. Από τους πρώτους που χαιρέτησαν τη βράβευση ήταν ο Μιχαήλ Γκορμπατσόφ, το ίδρυμα Νέλσον Μαντέλα και ο πρόεδρος του Αφγανιστάν Χαμίντ Καρζάι.
Επίσημοι ιστότοποι
Κατηγορία:Πρόεδροι των ΗΠΑ Κατηγορία:Γερουσιαστές των ΗΠΑ Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Βραβευμένοι με Νόμπελ Ειρήνης Κατηγορία:Βραβευμένοι με Γκράμι Κατηγορία:Πρόσωπο της Χρονιάς (περιοδικό Time) Κατηγορία:Αφροαμερικανοί Κατηγορία:Αφροαμερικανοί φεμινιστές Κατηγορία:Αμερικανοί φεμινιστές __ΕΥΡΕΤΗΡΙΟ__
Στιβ Κάττς
Ο Στιβ Κάττς (αγγλικά: Steve Cutts) είναι Άγγλος εικονογράφος και animator με έδρα το Λονδίνο της Αγγλίας. Τα έργα τέχνης του σατιρίζουν τις υπερβολές της σύγχρονης κοινωνίας. Το στυλ του είναι εμπνευσμένο από τα κινούμενα σχέδια της δεκαετίας του '30 και του '40, καθώς και σύγχρονα κόμικς και γραφικά μυθιστορήματα.
Πριν να γίνει ελεύθερος επαγγελματίας το 2012, ο Κάττς εργάστηκε ως εικονογράφος για το δημιουργικό γραφείο Glue Isobar του Λονδίνου. Εργάστηκε σε ψηφιακά έργα για εταιρείες όπως η Coca-Cola, η Google, η Sony και η Toyota.
Το 2012, ο Κάττς δημιούργησε τη δημοφιλέστερη ταινία του, το MAN, που έχει περιβαλλοντικά θέματα και δικαιώματα των ζώων. Δημιουργημένο με τα Adobe Flash και After Effects, ο Κάττς περιγράφει την ταινία ως "εξετάζοντας τη σχέση του ανθρώπου με τον φυσικό κόσμο". Το βίντεο έχει πάνω από 22 εκατομμύρια προβολές στο YouTube.
Τον Ιανουάριο του 2016, ο Κάττς ως ένας couch gag για μια σεζόν 27 επεισοδίων του The Simpsons χαρακτήρισε ένα αφιέρωμα στις τηλεοπτικές εκπομπές της δεκαετίας του 1980 όπως το Miami Vice. Το βίντεο έχει πάνω από 12 εκατομμύρια προβολές στο YouTube.
Τον Οκτώβριο του 2016 ένα βίντεο Κάττς για το τραγούδι Are You Lost In The World Like Me? από το Moby και την Empire Pacific Choir που απευθύνεται στον εθισμό των smartphone, με το animation Max Fleischer. Ο Moby προσέλαβε τον Cutts για να δημιουργήσει το βίντεο μετά από «έκπληξη και έκρηξη» από την ταινία του MAN. Το βίντεο κέρδισε το Webby Award 2017 για κινούμενα σχέδια.
Τον Ιούνιο του 2017, ο Κάττς απεικόνισε ένα άλλο βίντεο για το Moby και την Void Pacific Choir, στο In This Cold Place από το άλμπουμ More Fast Songs About the Apocalypse. Ο Κάττς δήλωσε ότι και τα δύο βίντεο του Moby αντιπροσωπεύουν τον «καταναλωτισμό, την απληστία, τη διαφθορά και τελικά την αυτοκαταστροφή μας».
Εξωτερικοί σύνδεσμοι
Κατηγορία:Animators Κατηγορία:Άγγλοι εικονογράφοι
Εθνική Βιβλιοθήκη της Ελλάδος
Η Εθνική Βιβλιοθήκη της Ελλάδος (ΕΒΕ) αποτελεί κορυφαίο θεματοφύλακα και διαχειριστή της πνευματικής παρακαταθήκης των Ελλήνων. Αποστολή της είναι να εντοπίζει, να συγκεντρώνει, να οργανώνει, να περιγράφει και να διαφυλάσσει στο διηνεκές τα τεκμήρια της επιστήμης και του πολιτισμού που δημιουργούνται στην Ελλάδα ή διεθνώς και σχετίζονται με τον Ελληνισμό στη διαχρονία του, προσφέροντας ανοικτή και ισότιμη πρόσβαση σε κάθε ενδιαφερόμενο. Ιδρύθηκε από τον Ιωάννη Καποδίστρια το 1829 και η πορεία της είναι παράλληλη με την ιστορία του ελληνικού κράτους. Στα 188 συναπτά έτη λειτουργίας της αποθησαυρίζει την πνευματική περιουσία του ελληνισμού και μέχρι σήμερα έχει αναπτύξει μια μοναδικής αξίας συλλογή 2.000.000 τεκμηρίων.
Μέχρι το 2017 στεγαζόταν στο βαλλιάνειο κτίριο επί της οδού Πανεπιστημίου στο κέντρο της Αθήνας. Το έτος 2018 σηματοδοτεί την ιστορική μετεγκατάστασή της από το εμβληματικό βαλλιάνειο στο νέο της κτίριο, στο Κέντρο Πολιτισμού Ίδρυμα Σταύρος Νιάρχος.
Εποπτεύεται από το Υπουργείο Παιδείας και Θρησκευμάτων ως Νομικό Πρόσωπο Δημοσίου Δικαίου
Ιστορική αναδρομή
Στο τέλος του 1830, η βιβλιοθήκη, την οποία ο Μουστοξύδης ονόμασε Εθνική Βιβλιοθήκη, διέθετε 1.018 τόμους εκτυπωμένων βιβλίων, τα οποία είχαν συλλεχθεί από Έλληνες και φιλέλληνες. Το 1834, η Βιβλιοθήκη μεταφέρθηκε στην Αθήνα, τη νέα πρωτεύουσα, και αρχικά στεγαζόταν προσωρινά στα δημόσια λουτρά στη Ρωμαϊκή Αγορά και αργότερα στην εκκλησία του Αγίου Ελευθερίου, έπειτα στη Μητρόπολη και σε άλλα σημαντικά κτίρια.
Η συλλογή αυξήθηκε ραγδαία. Πέρα από την αγορά βιβλίων από ιδιωτικές βιβλιοθήκες που εποπτευόταν από τον Δημήτρη Ποστολάκα (1.995 τόμοι), η Βιβλιοθήκη αποδέχθηκε αρκετές μεγάλες δωρεές βιβλίων, όπως αυτές από τους Χριστόφορο και Κωνσταντίνο Σακελλάριο (5.400 τόμοι) και το Μάρκο Ρενιέρη (3.401 τόμοι).
Το 1842, η Εθνική Βιβλιοθήκη συγχωνεύθηκε με τη βιβλιοθήκη του Πανεπιστημίου Αθηνών (15.000 τόμοι) και στεγαζόταν μαζί με την τρέχουσα συλλογή στο νέο κτίριο του Οθωνικού Πανεπιστημίου. Ο πρώτος διευθυντής (πλέον αποκαλούμενος «έφορος») του διευρυμένου ιδρύματος ήταν ο Γεώργιος Κοζάκης-Τυπάλδος, ο οποίος κατείχε τη θέση μέχρι το 1863. Σε αυτή τη περίοδο, η Βιβλιοθήκη εμπλουτίστηκε χάρη σε σημαντικές δωρεές και σπάνια ξενόγλωσσα βιβλία από όλη την Ευρώπη. Με βασιλικό διάταγμα του 1866, οι δύο βιβλιοθήκες συγχωνεύθηκαν, και πλέον διοικούνταν υπό την ονομασία «Εθνική Βιβλιοθήκη της Ελλάδος». Την περίοδο 1877-1910, υποδιευθυντής ήταν ο Μιχαήλ Δέφνερ. μικρογραφία|296x296px|Το Βαλλιάνειο Μέγαρο της Εθνικής Βιβλιοθήκης της Ελλάδος όπως φαίνεται από την [[Οδός Πανεπιστημίου|οδό Πανεπιστημίου.|αριστερά]]
Βαλλιάνειο
αριστερά|μικρογραφία|296x296εσ|Το αναγνωστήριο του Βαλλιάνειου Μεγάρου Στις 16 Μαρτίου 1888 τέθηκε η θεμέλια λίθος για ένα νέο μαρμάρινο νεοκλασικό κτήριο. Το κτήριο αυτό χρηματοδοτήθηκε από τρία αδέλφια με καταγωγή από την Κεφαλονιά αλλά διαμένοντες στη Διασπορά, τους Παναγή, Μαρίνο και Ανδρέα Βαλλιάνο και είναι γνωστό ως "Βαλλιάνειο". Σχεδιάστηκε από τον Δανό αρχιτέκτονα βαρώνο Θεόφιλο Χάνσεν και η κατασκευή του επιβλεπόταν από τον Ερνέστο Τσίλλερ. Αποτελεί μέρος της περίφημης Αθηναϊκής Τριλογίας νεοκλασικών κτηρίων στα οποία συμπεριλαμβάνονται επίσης η Ακαδημία Αθηνών και το πρώτο κτήριο του Πανεπιστημίου Αθηνών. Το 1903 η Εθνική Βιβλιοθήκη της Ελλάδος μεταφέρθηκε, από το παλαιότερο κτήριο του Πανεπιστημίου, στο Βαλλιάνειο, στο οποίο στεγαζόταν αδιαλείπτως μέχρι το 2017. Το 2018 η Εθνική Βιβλιοθήκη της Ελλάδος πραγματοποιεί τη μετάβαση στη νέα φάση της λειτουργίας της στις εγκαταστάσεις στο Κέντρο Πολιτισμού Ίδρυμα Σταύρος Νιάρχος.
Σήμερα στεγάζει την συλλογή και το αναγνωστήριο εφημερίδων.
Εθνική Βιβλιοθήκη - Κέντρο Πολιτισμού Ίδρυμα Σταύρος Νιάρχος
Το 2009 υπογράφεται η Σύμβαση Δωρεάς μεταξύ του Ιδρύματος Σταύρος Νιάρχος και της Ελληνικής Κυβέρνησης για την κατασκευή και τον εξοπλισμό των νέων εγκαταστάσεων της Εθνικής Βιβλιοθήκης της Ελλάδος στο Κέντρο Πολιτισμού Ίδρυμα Σταύρος Νιάρχος. Το νέο κτήριο της Εθνικής Βιβλιοθήκης είναι έργο του Ιταλού αρχιτέκτονα Ρέντσο Πιάνο και χρηματοδοτήθηκε από το Ίδρυμα Σταύρος Νιάρχος. Στις νέες εγκαταστάσεις της η Εθνική Βιβλιοθήκη της Ελλάδος φιλοδοξεί να παρέχει σε απλούς αναγνώστες αλλά και σε ερευνητές αναβαθμισμένες υπηρεσίες και διασύνδεση με άλλες βιβλιοθήκες, σε εθνικό και διεθνές επίπεδο, εξασφαλίζοντας βέλτιστη πρόσβαση σε πλούσιο έντυπο και ψηφιακό υλικό.
Κατά νόμο κατάθεση
μικρογραφία|326x326px|Η νέα βιβλιοθήκη Σύμφωνα με την "κατά νόμο κατάθεση", που κατοχυρώνεται από τον νόμο Ν.3149/2003, η Εθνική Βιβλιοθήκη της Ελλάδος δικαιούται να παραλαμβάνει ένα δωρεάν αντίτυπο κάθε τεκμηρίου που παράγεται στην Ελλάδα ή συνδέεται με τον ελληνικό πολιτισμό. Το υλικό που κατατίθεται στην Εθνική Βιβλιοθήκη της Ελλάδος είναι κάθε αντικείμενο που δημιουργείται για να αποθηκεύσει ή να μεταφέρει, με οποιοδήποτε μέσο, πληροφορίες σε χειρόγραφη, έντυπη, γραφική, ψηφιακή, οπτική, ακουστική ή οποιαδήποτε άλλη δυνατή μορφή. Η κατάθεση του υλικού αποσκοπεί στη δημιουργία της Εθνικής Συλλογής Παρακαταθήκης η οποία περιλαμβάνει υλικό που παράγεται στην Ελλάδα καθώς και υλικό που παράγεται στο εξωτερικό, αλλά συνδέεται ή έχει συνάφεια με τους ανθρώπους, τη χώρα, τις παραδόσεις και τον πολιτισμό της Ελλάδας σε οποιαδήποτε γλώσσα και μορφή και αν βρίσκεται. Για τον σκοπό αυτό η ΕΒΕ συγκεντρώνει, επεξεργάζεται, συντηρεί, διαφυλάσσει, προβάλλει και καθιστά το υλικό της συλλογής της προσιτό σε κάθε ενδιαφερόμενο, κατά τρόπο ισότιμο και με γνώμονα την ελευθερία της γνώσης, της πληροφόρησης και της έρευνας.
Συλλογές
Η βιβλιοθήκη λειτουργεί ως εθνικό βιβλιογραφικό και πληροφοριακό κέντρο της Ελλάδας με κύρια αποστολή της να εκδίδει την αναδρομική και την τρέχουσα Ελληνική Βιβλιογραφία, στην οποία καταγράφεται επίσημα η Εκδοτική Παραγωγή της Ελλάδας και παράλληλα, να παρέχει στο κοινό πληροφορίες σχετικές με τις επιστήμες και τον πολιτισμό που συνδέονται με την χώρα, μέσα από τη συγκέντρωση και την οργάνωση αλλά και την σωστή διαφύλαξη αυτών των πολύτιμων και σπάνιων τεκμηρίων. Επιπρόσθετα, στοχεύει στην πληροφοριακή εξυπηρέτηση και στην ενημέρωση των χρηστών της, στην υποστήριξη των ερευνητικών τους διαδικασιών μέσα από υπηρεσίες και πηγές πληροφόρησης που παρέχει, στη συνεργασία της με άλλους οργανισμούς και ιδιώτες στο εσωτερικό και εξωτερικό καθώς και στην εκπροσώπηση της Ελλάδας στο εξωτερικό για ζητήματα που έχουν σχέση με τους στόχους της.
Στη συλλογή και στα αρχεία της φιλοξενεί διάφορες κατηγορίες από ιστορικά έγγραφα, Πανεπιστημιακές επετηρίδες, εφημερίδες, σπάνια βιβλία και μια μεγάλη συλλογή Ελληνικών Χειρογράφων Κωδίκων διεθνώς, τα οποία αποτελούν πολιτιστική κληρονομιά για την χώρα. Επιπλέον, έχει ψηφιοποιήσει μέρος της συλλογής της με στόχο την ηλεκτρονική περιήγηση των χρηστών μέσω του Διαδικτύου:
Αρχέτυπα
μικρογραφία|322x322px|Νέα Εθνική Βιβλιοθήκη Με τα αρχέτυπα (αρχέτυπο λέγεται το βιβλίο που έχει τυπωθεί πριν από το 1500) της Εθνικής Βιβλιοθήκης έχουν ασχοληθεί (κυρίως και πιο συστηματικά) μέχρι σήμερα τέσσερις άνθρωποι.
Πρώτος ήταν ο Ιωάννης Σταμνόπουλος, ένας διανοούμενος που έγραφε συχνά στο περιοδικό Ο Νουμάς και εργάστηκε στην Εθνική Βιβλιοθήκη από το 1924 έως το 1948.
Δεύτερη ήταν η Αντιγόνη Λούκου-Δουρδούνη που ασχολήθηκε συστηματικά με την καταλογογράφηση των αρχέτυπων και εξέδωσε το 1975 έναν κατάλογο με 31 Λατινικά Αρχέτυπα.
Τρίτος στη σειρά ήταν ο Dennis E. Rhodes που στο έργο του "Incunabula in Greece: A first census" του 1980 κάνει μια προσπάθεια καταλογογράφησης των αρχέτυπων στην Ελλάδα.
Τέταρτος στη σειρά ο Γιάννης Κόκκωνας που καταλογογράφησε στα 1980-81 την συλλογή των αρχετύπων της Εθνικής Βιβλιοθήκης.
Η συλλογή αρχετύπων της Εθνικής Βιβλιοθήκης αποτελείται από 149 βιβλία από τα οποία τα 26 είναι διπλά ή πολλαπλά. Σύμφωνα με την καταλογογράφηση το 1981 λείπανε 8 αρχέτυπα από τον κατάλογο. Η αναζήτηση όμως είχε γίνει μόνο στις βιβλιοθήκες που φυλάσσονται τα πολύτιμα και τα σπάνια βιβλία.
Συλλογή
Στη βιβλιοθήκη υπάρχουν 4.500 χειρόγραφα στα Ελληνικά, κάτι το οποίο αποτελεί την μεγαλύτερη συλλογή ελληνικών γραπτών. Υπάρχουν επίσης χρυσόβουλα και αρχεία της Ελληνικής Επανάστασης.
Εφορευτικό Συμβούλιο - Γενικοί Διευθυντές
Μέχρι το 1920, δεν υπήρχε Εφορευτικό Συμβούλιο αλλά μόνο η θέση του Εφόρου (Διευθυντή) που στην αρχή δε ονομαζόταν επιστάτης.
Με τον Νόμο 2386 του 1920, η Εθνική Βιβλιοθήκη γίνεται Νομικό Πρόσωπο στο οποίο προΐσταται Διευθυντής και το Εφορευτικό Συμβούλιο.
Με τον Νόμο 3149, ιδρύεται Νομικό Πρόσωπο Δημοσίου Δικαίου με την επωνυμία "Εθνική Βιβλιοθήκη Της Ελλάδος"(Ε.Β.Ε.) το οποίο υπάγεται στην εποπτεία του Υπουργείου Εθνικής Παιδείας και Θρησκευμάτων. Τα όργανα της Διοίκησης είναι το Εφορευτικό Συμβούλιο και Γενικός Διευθυντής.
Μετεγκατάσταση
μικρογραφία|329x329px|Άποψη του εσωτερικού της Νέας Βιβλιοθήκης. Το αρχικό κτίριο επί της οδού Πανεπιστημίου κρίθηκε ανεπαρκές λόγω του περιορισμένου χώρου και των τεχνολογικών απαιτήσεων. Αν και το Βαλλιάνειο θα συνεχίσει να στεγάζει ορισμένες από τις λειτουργίες της βιβλιοθήκης, το μεγαλύτερο μέρος της θα μετεγκατασταθεί σε ένα νέο κτίριο εμβαδού 22.000 τ.μ. στο Κέντρο Πολιτισμού Ιδρύματος Σταύρου Νιάρχος στο Δέλτα Φαλήρου. Το 200 στρεμμάτων Δέλτα είναι μπροστά στη θάλασσα και χρησιμοποιούνταν για τη στέγαση του ιπποδρόμου στην Αθήνα, ο οποίος αντικαταστάθηκε από το Ολυμπιακό Κέντρο Ιππασίας στο Μαρκόπουλο για τους Θερινούς Ολυμπιακούς Αγώνες του 2004. Ο Ιταλός αρχιτέκτονας Ρέντσο Πιάνο (Renzo Piano) πρότεινε ένα ριζικό νέο σχέδιο για την Εθνική Βιβλιοθήκη και την Εθνική Λυρική Σκηνή, με το έργο να χρηματοδοτείται από το Ίδρυμα «Σταύρος Νιάρχος» και να παραχωρείται στη συνέχεια στο ελληνικό κράτος. Τα δίδυμα κτίρια θα ενσωματωθούν σε ένα διαμορφωμένο πάρκο με ενδογενή μεσογειακή πανίδα, και περιλαμβάνει εκτεταμένες υποδομές ανανεώσιμης ενέργειας και μια κεντρική πλατεία με ένα κανάλι θαλασσινού νερού πλάτους περίπου 30 μέτρων. Τα έργα ξεκίνησαν το 2012, με ημερομηνία ολοκλήρωσης το 2016. Το αναγνωστήριο άρχισε να λειτουργεί το 2018.
Εξωτερικοί σύνδεσμοι
Κατηγορία:Βιβλιοθήκες στην Αθήνα Β Ελλαδος Κατηγορία:Ιστορικές βιβλιοθήκες στην Ελλάδα
Κάστρο της Μαρουόκα
Τοποθεσία
Το κάστρο Μαρουόκα βρίσκεται στην κορυφή ενός μικρού λόφου στις πεδιάδες βόρεια της πόλης Φουκούι. Η περιοχή γύρω από τους πρόποδες του λόφου ήταν ισοπεδωμένη και προστατευόταν από τείχη και μια τάφρο πενταγωνικού σχήματος. Το κάστρο βρίσκεται στον αυτοκινητόδρομο Χοκουρικουντό, που συνδέει την επαρχία Κάγκα με την επαρχία Ετσιζέν, στη διασταύρωση της εθνικής οδού Μίνο Καϊντό, που συνδέει την επαρχία Μίνο με τη Θάλασσα της Ιαπωνίας.
Κατασκευή
Το κάστρο Μαρουόκα θεωρείται ότι κατασκευάστηκε το 1576 από τον Σιμπάτα Κατσουτόγιο, ο οποίος ήταν ο ανιψιός και υιοθετημένος γιος του Σιμπάτα Κατσούε, ενός από τους κορυφαίους στρατηγούς του Όντα Νομπουνάγκα.
Σύμφωνα με το μύθο της "Ο-σίζου, Χιτομπασίρα" το κάστρο κατασκευάστηκε με ανθρώπινη κολόνα. Κατά τη διάρκεια της κατασκευής, η πέτρινη βάση του τενσού κατέρρεε συνεχώς ανεξάρτητα από το πόσες φορές είχε κατασκευαστεί. Υπήρχε ένας υποτελής, που πρότεινε να θυσιάσουν κάποιον άνθρωπο (Χιτομπασίρα), για να εξευμενίσει τους θεούς. Η Ο-σίζου, μια μονόφθαλμη γυναίκα, που είχε δύο παιδιά και έζησε μια φτωχική ζωή, επιλέχθηκε ως Χιτομπασίρα. Αποφάσισε να θυσιαστεί με την προϋπόθεση ότι ένα από τα παιδιά της να προσληφθεί από τον Κατσουτόγιο και να γίνει σαμουράι. Στέκονταν στη θέση της και οι θεμέλιοι λίθοι τοποθετήθηκαν γύρω της, έως ότου τελικά την συνέθλιψαν μέχρι θανάτου. Η θυσία της επέτρεψε την επιτυχή ολοκλήρωση της κατασκευής.
Ο Κατσουτόγιο ωστόσο δεν μπόρεσε να εκπληρώσει την υπόσχεσή του στην Ο-σίζου προτού μετακομίσει σε άλλη επαρχία. Δυσαρεστημένη που ο γιος της δεν είχε γίνει σαμουράι το πνεύμα της σύμφωνα με το θρύλο θα έκανε την τάφρο να ξεχειλίζει με την ανοιξιάτικη βροχή, όταν η εποχή της κοπής φυκιών ερχόταν τον Απρίλιο κάθε έτους. Οι άνθρωποι ονόμασαν το φαινόμενο «η βροχή που προκλήθηκε από τα δάκρυα της θλίψης της Ο-σίζου» και ανέγειραν έναν μικρό τάφο, για να ηρεμήσει το πνεύμα της. Υπήρχε ένα ποίημα, που παραδόθηκε, "Η βροχή που πέφτει όταν έρχεται η σεζόν κοπής φυκιών είναι η βροχή που θυμίζει τα δάκρυα της θλίψης της φτωχής Ο-σίζου".
Τοκουγκάβα Σογκουνάτο
Αφού ο Σιμπάτα Κατσουτόγιο πέθανε από ασθένεια κατά τη διάρκεια της Μάχης του Σιζουγκατάκε το 1583, το κάστρο παραδόθηκε στη φυλή Αογιάμα. Ωστόσο, οι Αογιάμα συμμάχησαν με τον Δυτικό Στρατό υπό τον Ισίντα Μιτσουνάρι κατά τη διάρκεια της Μάχης της Σεκιγκαχάρα και ως εκ τούτου εκτοπίστηκαν από τον νικηφόρο Τοκουγκάβα Ιεγιάσου. Ο Ιεγιάσου δώρισε την επαρχία Ετσιζέν στον γιο του, Γιούκι Χιντεάσου, ο οποίος με τη σειρά του δημιούργησε μια εκμετάλλευση 26.000 κόκου με επίκεντρο το Μαρουόκα για τον υπηρέτη του, Ιμαμούρα Μοριτσούγκου. Το 1613, λόγω ενός Οϊέ Σόντο εντός της επαρχίας Φουκούι, το Σογκουνάτο Τοκουγκάβα αύξησε την περιοχή Μαρουόκα σε 40.000 κόκου και το ανέθεσε στο Χόντα Ναρισίγκε, γιο του Χόντα Σιγκετσούγκου, ενός από τους κορυφαίους στρατηγούς του Ιεγιάσου. Λόγω των προσπαθειών του Χόντα Ναρισίγκε στην πολιορκία της Οζάκα το 1624, το κοκουντάκα της περιοχής αυξήθηκε περαιτέρω σε 46.300 κόκου. Ο γιος και ο εγγονός του ολοκλήρωσαν το κάστρο και τα γύρω τζοκαμάτσι (jōkamachi). Ωστόσο, ο εγγονός του, ο Χόντα Σιγκεμάσου ήταν αλκοολικός και ανίκανος, και εκδιώχθηκε από το σογκουνάτο το 1695. Η οικογένεια Χόντα αντικαταστάθηκε από τον Αρίμα Κιγιοσούμι, έναν απόγονο του Κιρισιτάν νταϊμιό Αρίμα Χαρουνόμπου. Η οικογένεια Αρίμα εξακολούθησε να κυβερνά τη Μαρουόκα για οκτώ γενιές μέχρι την κατάργηση του συστήματος χαν τον Ιούλιο του 1871 κατά τη διάρκεια της μεταρρύθμισης Μεϊτζί.
Αποκατάσταση Μεϊτζί
Μετά την αποκατάσταση του Μεϊτζί, σχεδόν όλα τα ιαπωνικά κάστρα σε όλη τη χώρα κατεδαφίστηκαν. Στην περίπτωση της Μαρουόκα, ενώ πολλά από τα κτήρια του κάστρου κατεδαφίστηκαν και διάφορες πύλες, πέτρινοι τοίχοι και δέντρα πουλήθηκαν, ο χώρος του τενσού και του κάστρου αγοράστηκε το 1901 από την πόλη Μαρουόκα και έγινε πάρκο. Η τάφρος με το πεντάγωνο σχήμα, που περιβάλλει το κάστρο, γέμισε σταδιακά και εν μέρει χτίστηκε μεταξύ της ύστερης εποχής Ταϊσό έως τις αρχές της εποχής Σόουα.
Το τενσού καταχωρήθηκε ως εθνικός θησαυρός στις 30 Ιανουαρίου 1934.
Το τενσού κατέρρευσε λόγω της καταστροφής της πέτρινης βάσης του κατά τη διάρκεια του σεισμού του Φουκούι του 1948. Το 1955 η βάση ξαναχτίστηκε χρησιμοποιώντας το 70% των αρχικών πυλώνων και περίπου το 60% των αρχικών δοκών εγκαθιστώντας ένα πλαίσιο από οπλισμένο σκυρόδεμα και συσσωρεύοντας τις αρχικές πέτρες γύρω από αυτό πριν ξαναχτίσει το τενσού στην κορυφή. Εκείνη την εποχή, η δομή των παραθύρων στον τελευταίο όροφο άλλαξε από συρόμενες πόρτες σε παράθυρα, που ανοίγουν προς τα πάνω.
Το κάστρο ορίστηκε ως σημαντική πολιτιστική ιδιοκτησία το 1950. Ορισμένες από τις πύλες του κάστρου επιβίωσαν επίσης σε ιδιωτικά χέρια, συμπεριλαμβανομένου ενός στο ναό του Κόζεν-τζι στο Κομάτσου, στο νομό Ισικάβα και ενός στο ναό του Ρενσό-τζι στην πόλη Αβάρα, στο νομό Φουκούι.
Έρευνες σχετικά με την ημερομηνία κατασκευής του
Η Επιτροπή Έρευνας του Κάστρου Μαρουόκα με επικεφαλής τον Γιουνίτσι Γιοσίντα από το Τεχνολογικό Πανεπιστήμιο Φουκούι έλαβε την εντολή από το  Συμβούλιο Εκπαίδευσης της πόλης Σακάι να διεξάγει έρευνα για το κάστρο. Χρονολογώντας την ξυλεία, που χρησιμοποιήθηκε για την κατασκευή του τενσού από τους δακτυλίους της, τη συγκέντρωση ραδιενεργού άνθρακα και την αναλογία ισοτόπου οξυγόνου, ανέφεραν μετά από τέσσερα χρόνια ερευνών τον Μάρτιο του 2019 ότι οι περισσότεροι από τους πυλώνες, οι οποίοι διαδραματίζουν δομικά σημαντικό ρόλο, κόπηκαν μετά το 1626. Η παρατήρηση ότι το αρχιτεκτονικό ύφος του τενσού του Μαρουόκα θεωρήθηκε ξεπερασμένο από τη δεκαετία του 1620 ήταν ένα θέμα, που προκάλεσε σύγχυση. Αυτό θα έδειχνε ότι αν είχε κατασκευαστεί το 1576 από τον Σιμπάτα Κατσουτόγιο, όπως υποτίθεται γενικά, θα είχε ανακατασκευαστεί σε μεγάλο βαθμό στο δεύτερο μισό της δεκαετίας του 1620 (πιθανότατα το 1628) από την οικογένεια Χόντα μετά την ανάθεση του κάστρου στον Χόντα Ναρισίγκε το 1613.
Τον Οκτώβριο του 2019 το βορειοανατολικό εξωτερικό τοίχωμα του τενσού υπέστη ζημιά από έναν τυφώνα και στη συνέχεια επισκευάστηκε από την Tanaka Shrine Co.
Τωρινή κατάσταση
Το κάστρο Μαρουόκα είναι ένα από τα δώδεκα κάστρα στην Ιαπωνία, που κατάφερε να διατηρήσει το αρχικό του τενσού.
Οι πρώην χώροι του κάστρου έχουν πλέον ενσωματωθεί στο Πάρκο Κασουμιγκάτζο, το οποίο περιέχει μερικά απομεινάρια από τα τείχη και τις τάφρους, καθώς και ένα μικρό μουσείο, που περιέχει μερικά όπλα, πανοπλία και οικιακά αντικείμενα, που σχετίζονται με τους πρώην άρχοντες του. Η περιοχή φημίζεται για περίπου 400 δέντρα κερασιάς. Ένα ετήσιο φεστιβάλ ανθέων κερασιάς πραγματοποιείται κατά τις πρώτες τρεις εβδομάδες του Απριλίου κατά τη διάρκεια του οποίου τα δέντρα φωτίζονται τα βράδια από πάνω από 300 χάρτινα φανάρια.
Περιγραφή
Το κάστρο βρίσκεται στην κορυφή μιας πέτρινης πλατφόρμας ύψους 6,2 μέτρα ανάμεσα σε ιαπωνικά μαύρα πεύκα και κερασιές. Η πρόσβαση στο τενσού γίνεται μέσω μιας μακράς σκάλας, που οδηγεί απευθείας στο μαύρο ξύλινο εσωτερικό του. Το τενσού έχει τρεις ορόφους, με το ανώτερο να λειτουργεί ως παρατηρητήριο. Το τενσού έχει μια σειρά από μοναδικά χαρακτηριστικά σχεδίασης. Ενώ η οροφή είχε αρχικά ξύλινες σανίδες σε κάποιο στάδιο, αυτά αντικαταστάθηκαν με κεραμίδια από τοπική πέτρα, που ονομάζεται shakudani. Αυτά τα πέτρινα πλακάκια σημαίνουν ότι η οροφή είναι ασυνήθιστα βαριά με βάρος 60 τόνων, που είναι υπερδιπλάσιο του βάρους μιας κανονικής στέγης με κεραμίδια ή ξύλινες σανίδες. Στα Ιαπωνικά άλλες πηγές αναφέρουν βάρος 120 τόνων. Ο λόγος για τη χρήση πέτρινων πλακιδίων πιστεύεται ότι ήταν επειδή παρείχαν ανώτερη θερμομόνωση κατά τη διάρκεια του χειμώνα. Η οροφή διαθέτει επίσης πέτρινα στολίδια σασιχάκο (ψάρι / τίγρη).